Karcag Városi Önkormányzat Képviselő-testületének 7/2021. (II.17.) rendelete

a veszélyhelyzet idején Karcag város közterületein alkalmazandó rendkívüli szabályokról

Karcag Városi Önkormányzat Képviselő-testülete az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint a veszélyhelyzet idején alkalmazandó védelmi intézkedések második üteméről szóló 484/2020 (XI.10.) Korm. rendelet (továbbiakban: Korm. rendelet) 27. §-a értelmében meghatározott feladatkörében eljárva az alábbi rendeletet alkotja:

***A rendelet hatálya***

**1. §** (1) E rendelet hatálya Karcag város közigazgatási területére, Karcag Városi Önkormányzat tulajdonában lévő helyi közterületekre terjed ki.

(2) Rendelkezései minden természetes személyre kiterjednek.

***Értelmező rendelkezések***

**2. §** E rendelet alkalmazásában:

a) közterület: a szabálysértésekről, a szabálysértési eljárásról és a szabálysértési nyilvántartási rendszerről szóló törvény (továbbiakban: Szabs. tv.) szerinti meghatározás

b) helyi termelői piac: a kereskedelemről szóló törvény szerinti meghatározás

c) piac: a kereskedelemről szóló törvény szerinti meghatározás

d) tulajdonos: az ingatlan tulajdonosa, vagy kezelője

***Kötelező maszkviselés szabályai***

**3.§** (1) Karcag városában működő piacon a szájat és orrot eltakaró maszkhasználata a vásárcsarnokban és a felfestéssel kijelölt piac területen belül tartózkodó személyek számára kötelező.

(2) Az (1) bekezdést nem kell alkalmazni a hatodik életévét be nem töltött kiskorú gyermek esetében.

(3) Az (1) bekezdésben meghatározott szabályok megsértése esetén a Korm. rendelet 22.§‑ában meghatározott jogkövetkezmények alkalmazhatóak.

***Jogkövetkezmények***

**4.§** (1) Aki e rendelet 3.§-a szerinti szabályokat megsérti, vele szemben a Korm. rendeletben meghatározott jogkövetkezmények alkalmazhatóak.

(2) Aki e rendelet 3.§-ában foglalt rendelkezéseket megsérti, azzal szemben a Szabs. tv. rendelkezései alkalmazhatóak.

***Záró rendelkezések***

**5.§** E rendelet 2021. február 22. napján 05.00 órakor lép hatályba.

**6. §** E rendelet hatályba lépésével a Karcag Városi Önkormányzat Polgármesterének 25/2020. (XI.18.) rendelete hatályát veszti.

K a r c a g, 2021. február 17.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. február 17-én kihirdettem.

|  |  |
| --- | --- |
|  |  |
| **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

Az Alaptörvény 53. cikk (1) bekezdése alapján a Kormány az  élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a  magyar állampolgárok egészségének és életének megóvása érdekében a 478/2020. (XI. 3.) Korm. rendeletével Magyarország egész területére veszélyhelyzetet hirdetett ki. Erre tekintettel került kihirdetésre a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet, melynek 27. §-ában adott felhatalmazás alapján a Karcag Városi Önkormányzat Képviselő-testülete rendeletet alkot a Karcag város belterületén alkalmazandó kötelező maszkviselés szabályairól.

**R É S Z L E T E S I N D O K O L Á S**

**1. § -hoz**

A rendelet hatályáról rendelkezik.

**2. § -hoz**

Az értelmező rendelkezéseket tartalmazza.

**3. § -hoz**

A kötelező maszkviselés szabályairól rendelkezik.

**4. §-hoz**

A maszkviselés használatára vonatkozó szabályok megszegésével kapcsolatos jogkövetkezményekről rendelkezik

**5. §-hoz**

E rendelet hatálybalépéséről rendelkezik.

**6. § -hoz**

A 24/2020. (XI.11.) Polgármesteri rendelet hatályon kívül helyezéséről rendelkezik.